Կ՚ընդգծեմ այս մէկը անցնելու համար երկրորդ երեւոյթին, որ բնական շարունակութիւնը կը հանդիսանայ այս առաջինին. այն, որ մեր Սփիւռքի վարժարանները, յատկապէս Միջին արեւելքէն դուրս, բայց նաեւ այնտեղ, նման մակարդակի շրջանաւարտներ չեն արտադրեր, ու տաղանդաւորը, հետաքրքրուողը աւելիին հասնելու համար անպայման ստիպուած է անձնական ճիգ ընել: Փաստը՝ Սփիւռքի լաւագոյն վարժարաններէն մէկը նկատուող Մոնթրէալի Ս. Յակոբի շրջանաւարտներէն մէկը միայն ներկայ էր լսարանին, ան ալ մեծ դժուարութիւն ունեցաւ հետեւելու այնտեղ գործածուած լեզուով կատարուող ներկայացումներուն: